**EXTRAS**

❶**DEFINIŢIE:**

Un oficial public este în conflict de interese atunci când, în virtutea funcţiei publice pe care o ocupă, ia o decizie sau participă la luarea unei decizii cu privire la care are şi un interes personal.

Recomandarea 10/2000 a Comitetului de Miniştri al Consiliului Europei include o definiţie a conflictului de interese pentru funcţionarii publici în articolul 13:

Conflictul de interese apare atunci când funcţionarul public are un interes personal care influenţează sau pare să influenţeze îndeplinirea atribuţiilor sale oficiale cu imparţialitate si obiectivitate. Interesele private ale funcţionarului public pot include un beneficiu pentru sine sau pentru familia sa, pentru rudele sale apropiate, pentru prieteni, pentru persoane sau organizaţii cu care funcţionarul public a avut relaţii politice sau de afaceri. Interesul personal se poate referi si la orice datorii pe care funcţionarul public le are faţă de persoanele enumerate mai sus**[[1]](#footnote-1)**.



Conform O.E.C.D.**[[2]](#footnote-2)**, conflictul de interese implică un conflict între datoria faţă de public şi interesele personale ale unui oficial public. Conflictul de interese apare atunci când interesele oficialului public ca persoană privată influenţează sau ar putea influenţa necorespunzător îndeplinirea obligaţiilor şi responsabilităţilor oficiale.

Vom analiza pe rând părţile componente ale acestei definiţii:

1. Participarea la luarea unei decizii - aşa cum vom vedea mai jos, această condiţie este îndeplinită atât atunci când decizia depinde exclusiv de voinţa oficialului public în cauză, cât şi atunci când acţiunea oficialului public respectiv reprezintă doar o verigă din procesul de luare a deciziei. Condiţia este îndeplinită şi atunci când oficialul public este parte a unui organism colectiv care decide prin vot, iar acesta participă la dezbateri şi la vot.
2. Existenţa unui interes personal - acesta poate fi reprezentat de un beneficiu pe care oficialul public sau o persoană apropiată acestuia îl obţine ca urmare a deciziei luate. Aşadar, pentru a se afla într-un conflict de interese, oficialul public trebuie să ia parte la luarea unei decizii care să îi afecteze un interes personal.

❷**TIPURI DE CONFLICTE DE INTERESE:**

Conflictul de interese poate fi de mai multe tipuri. Poate fi potenţial în situaţia în care un oficial are interese personale de natură să producă un conflict de interese dacă ar trebui luată o decizie publică.

Conflictul de interese potenţial - X este arhitectul şef al oraşului ABC, iar fratele său este directorul unei mari companii de construcţii.

Conflictul de interese actual apare în momentul în care oficialul este pus în situaţia de a lua o decizie care l-ar avantaja sau care ar avantaja un apropiat de-al său sau un partener de afaceri.

Conflictul de interese actual - X este arhitectul şef al oraşului ABC, iar compania fratelui său a depus documentaţia pentru obţinerea unei autorizaţii de construcţie în respectivul oraş.

Al treilea tip de conflict de interese este cel consumat, în care oficialul public participă la luarea deciziei cu privire la care are un interes personal, încălcând prevederile legale.

Conflictul de interese consuma - X, în calitatea sa de arhitect şef al oraşului ABC, a semnat autorizaţia de construcţie solicitată de compania fratelui său.

Aşteptările publicului privind conduita pe care oficialul public trebuie să o aibă variază în funcţie de tipul concret de conflict de interese existent la un anumit moment. Dacă, în cazul conflictului de interese potenţial, conduita cerută oficialului este mai degrabă pe exercitarea în mod transparent şi echidistant a atribuţiilor sale, în cazul conflictului de interese actual, oficialul trebuie să se abţină de la luarea oricăror decizii, informându-şi superiorul ierarhic despre situaţia apărută. Conflictul de interese consuma apare în cazul în care oficialul nu s-a abţinut de la luarea unei decizii în ipoteza unui conflict de interese actual şi implică latura sancţionatorii a reglementării.



❸**LEGI RELEVANTE PENTRU REGLEMENTAREA CONFLICTULUI DE INTERESE:**

①**Pentru aspectele administrative:**

* Legea nr. 215/2001, a administraţiei publice locale;
* Legea nr. 161/2003, privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei;
* Legea nr. 393/2004 privind statutul aleşilor locali;

Legea nr. 96/2006 privind Statutul deputaţilor şi al senatorilor;

* Legea nr. 176/2010 privind integritatea în exercitarea funcţiilor şi demnităţilor publice, pentru modificarea şi completarea Legii nr. 144/2007 privind înfiinţarea, organizarea şi funcţionarea Agenţiei Naţionale de Integritate, precum şi pentru modificarea şi completarea altor acte normative.



②

**Pentru aspectele penale:**

-

Codul Penal al României;

-

Legea nr. 78/2000, privind prevenirea, descoperirea

şi sanc

ționarea faptelor de corupţie.

❹

**GRADE DE RUDENIE ŞI AFINITATE:**

Pentru a nu exista confuzii, vom defini care sunt radele de rudenie şi de afinitate. Gradul de rudenie

se aplică după cum urmează:

-

**gradul I**

:

fiul şi tatăl;

-

**gradul II**

:

fraţii;

-

**gra**

**dul III**

:

unchiul şi nepotul de frate;

-

**gradul IV**

:

verii.

Relaţia de afinitate apare între un soţ/soţie şi rudele celuilalt soţ/soţie. Gradul de afinititate este luat

în calcul astfel:

-

**gradul I**

:

mama şi soţia fiului acesteia/soacra şi nora;

-

**gradul II**

:

cumnatele şi cumnaţii;

-

**gradul III**

:

unchiul şi soţia nepotului de frate;

-

**gradul IV**

:

verii, soţii şi soţiile acestora.

❺

**CONFLICTUL DE INTERESE ÎN LEGISLAŢIA ROMÂNEASCĂ:**

**A. Drept penal:Cod Penal - Articolul 301 - Competenţa aparţine Parchetului de pe lângă Judecătorie:**

Articolul 301 din Codul Penal al României stabileşte că funcţionarii publici nu pot lua parte la luarea unei decizii dacă aceasta aduce un folos patrimonial pentru:

* propria persoană;
* soţul său, o rudă ori un afin până la gradul II inclusiv;
* o persoană cu care s-a aflat în raporturi comerciale ori de muncă în ultimii 5 ani sau din partea căreia a beneficiat ori beneficiază de servicii sau foloase de orice natură.

Conform art. 175 alin. (1) din Codul Penal, funcţionarul public este definit ca orice persoană care exercită permanent sau temporar, cu orice titlu, indiferent cum a fost învestită, o însărcinare de orice natură, retribuită sau nu, în serviciul unei unităţi dintre cele la care se referă art. 176, respectiv autorităţile publice, instituţiile publice, instituţiile sau alte persoane juridice de interes public, administrarea, folosirea sau exploatarea bunurilor proprietate publică, serviciile de interes public, precum şi bunurile de orice fel care, potrivit legii, sunt de interes public.



Prin funcţionar se înţelege persoana menţionată în alin. (1), precum şi orice salariat care exercită o însărcinare în serviciul unei alte persoane juridice decât cele prevăzute în acel alineat.

Fapta funcţionarului public care, în exerciţiul atribuţiilor de serviciu, îndeplineşte un act ori participă la luarea unei decizii prin care s-a realizat, direct sau indirect, un folos patrimonial pentru aceste categorii, se pedepseşte cu închisoare de la un an la 5 ani şi interzicerea dreptului de a ocupa o funcţie publică.

Dispoziţiile nu se aplică în cazul emiterii, aprobării sau adoptării actelor normative.

**Atenţie:**

1. Folosul obţinut este exclusiv patrimonial.
2. Sfera persoanelor pentru care poate fi generat folosul este circumstanţiată:
   * pentru propria persoană;
   * pentru soţ sau o rudă sau afin (rudele soţului) până la gradul II inclusiv - adică părinţi, copii,

fraţi, surori şi soţii sau soţiile acestora;

* + pentru persoane cu care s-a aflat în raporturi comerciale sau de muncă în ultimii 5 ani;
  + pentru persoane de la care a beneficiat de servicii sau foloase de orice natură.

1. În tradiţia reglementărilor româneşti, procedurile privind actele normative au fost constant excluse de la aplicarea prevederilor referitoare la conflictul de interese. Raţiunea acestei excepţii ţine de natura actelor normative. Acestea au aplicabilitate generală. Uneori, în practică, sub titulatura de act normativ se ascund acte individuale, acte care de fapt privesc un singur sau un număr limitat de subiecţi de drept.

Alte infracţiuni înrudite, Legea nr. 78/2000 - competenţa aparţine Direcţiei Naţionale Anticorupţie sau, după caz, altor structuri de parchet din Ministerul Public.

Conform art. 12, se pedepsesc cu închisoarea de la 1 la 5 ani faptele de mai jos, dacă sunt săvârşite în scopul obţinerii pentru sine sau pentru altul de bani, bunuri ori alte foloase necuvenite:

efectuarea de operaţiuni financiare, ca acte de comerţ, incompatibile cu funcţia, atribuţia sau

însărcinarea pe care o îndeplineşte o persoană ori încheierea de tranzacţii financiare, utilizând informaţiile obţinute în virtutea funcţiei, atribuţiei sau însărcinării sale;

- folosirea, în orice mod, direct sau indirect, de informaţii ce nu sunt destinate publicităţii ori permiterea accesului unor persoane neautorizate la aceste informaţii.

Conform art. 13, se pedepseşte cu închisoarea la unu la cinci ani fapta persoanei care deţine o funcţie de conducere într-un partid, într-un sindicat sau patronat ori în cadrul unei persoane juridice fără scop patrimonial, de a folosi influenţa ori autoritatea sa în scopul obţinerii pentu sine ori pentru altul de bani, bunuri sau alte foloase necuvenite.

**Exemplu:**

Doamna X este primar al comunei A. În timpul exercitării funcţiei, obţine informaţii despre proprietăţi care urmează a fi expropiate. Primarul X cumpără proprietăţile respective şi primeşte despăgubiri pe ele. Acest caz depăşeşte conflictul de interese şi se încadrează în prevederile articolului 12.

Pentru situaţiile reglementate penal, atunci când sunt întrunite condiţiile enumerate în art. 301 sau

de alte infracţiuni speciale.

**8. Pentru funcţionarii publici:**

Situaţiile în care un funcţionar public se află în conflict de interese sunt specificate în articolul 79, cartea I, titlul IV, capitolul I din Legea nr. 161/2003. Acesta apare atunci când:

* este chemat să rezolve cereri, să ia decizii sau să participe la luarea deciziilor cu privire la persoane fizice şi juridice cu care are relaţii cu caracter patrimonial;
* participă în cadrul aceleiaşi comisii, constituite conform legii, cu funcţionari publici care au calitatea de soţ sau rudă de gradul I;
* interesele sale patrimoniale, ale soţului sau rudelor sale de gradul I pot influenţa deciziile pe care trebuie să le ia în exercitarea funcţiei publice.

În situaţia în care există un conflict de interese, funcţionarul este obligat să se abţină de la rezolvarea cererii, luarea deciziei sau participarea la luarea unei decizii şi să-l informeze de îndată pe şeful ierarhic căruia îi este subordonat direct. Acesta este obligat să ia măsurile care se impun pentru exercitarea cu imparţialitate a funcţiei publice, în termen de cel mult 3 zile de la data luării la cunoştinţă. Încălcarea dispoziţiilor poate atrage, după caz, răspunderea disciplinară, administrativă, civilă ori penală, potrivit legii.



În cazurile menţionate anterior, conducătorul autorităţii sau instituţiei publice, la propunerea şefului ierarhic căruia îi este subordonat direct funcţionarul public în cauză, va desemna un alt funcţionar public, care are aceeaşi pregătire şi nivel de experienţă.

❻**DECLARAŢIA DE INTERESE:**

Legea nr. 393/2004 cuprinde prevederi care definesc interesele personale care pot conduce, pe de o parte, la conflictul de interese propriu-zis, actual, cât şi la cel aparent şi, pe de altă parte, depăşeşte sfera de declarare a intereselor, prin intermediul declaraţiei de interese - obligatorie conform Legii nr. 176/2010.

Astfel, declaraţia de interese nu include spre exemplu membrii de familie, ori conflictul de interese definit prin Legea nr. 393/2004 se referă şi la aceştia. Aceste situaţii care generează conflictul de interese potrivit Legii nr. 393/2004 trebuie făcute publice în conformitate cu această lege, nu în conformitate cu Legea nr. 176/2010, în care nu sunt prevăzute. Aşadar, sunt interese care nu sunt incluse în declaraţia de interese obligatorie prin Legea nr. 176/2010, dar care conduc conform legislaţiei la conflicte de interese.

Mai mult, Legile nr. 161/2003 şi nr. 215/2001 stabilesc anumite obligaţii specifice pentru consilierii locali şi judeţeni, pentru primari şi viceprimari, precum şi pentru preşedintele şi vicepreşedintele consiliului judeţean. Cu toate acestea, Legea nr. 393/2004 cuprinde obligaţii mai stricte, care se aplică în practică chiar dacă nu sunt acoperite şi de actele normative menţionate anterior (Legile nr. 161/2003 şi nr. 215/2001). Spre exemplu, dacă acţiunea unui primar se include în definiţia Legii nr. 393/2004, dar nu apare şi în Legea nr. 161/2003, ea va fi sancţionată conform prevederilor din primul act normativ. Un astfel de caz este situaţia avantajelor nepatrimoniale acoperite de Legea nr. 393/2004, dar nu şi de Legea nr. 161/2003.

Potrivit articolului 74 din Legea nr. 393/2004, aleşii locali**[[3]](#footnote-3)** sunt obligaţi să îşi facă publice interesele personale printr-o declaraţie pe propria răspundere - depusă în dublu exemplar la secretarul unităţii administrativ teritorială.

Un exemplar al declaraţiei se păstrează de către secretar într-un dosar special, denumit registru de interese. Cel de-al doilea exemplar se transmite la secretarul general al prefecturii, care le va păstra în registrul general de interese.

Declaraţia privind interesele personale include conform articolului 76 din Legea nr. 393/2004:

* funcţiile deţinute în cadrul societăţilor comerciale, autorităţilor şi instituţiilor publice, asociaţiilor şi fundaţiilor;
* veniturile obţinute din colaborarea cu orice persoană fizică sau juridică şi natura colaborării respective;
* participarea la capitalul societăţilor comerciale, dacă aceasta depăşeşte 5% din capitalul societăţii;
* participarea la capitalul societăţilor comerciale, dacă aceasta nu depăşeşte 5% din capitalul societăţii, dar depăşeşte valoarea de 100.000.000 Lei;
* asociaţiile şi fundaţiile ai căror membri sunt;
* bunurile imobile deţinute în proprietate sau în concesiune;
* funcţiile deţinute în cadrul societăţilor comerciale, autorităţilor sau instituţiilor publice de către soţ/soţie;
* bunurile imobile deţinute în proprietatea sau în concesiune de către soţ/ soţie şi copii minori;
* lista proprietăţilor deţinute pe raza unităţii administrativ-teritoriale din ale căror autorităţi ale administraţiei publice locale fac parte;
* cadourile şi orice beneficii materiale sau avantaje făcute de orice persoană fizică ori juridică, legate sau decurgând din funcţia deţinută în cadrul autorităţii administraţiei publice locale; orice cadou sau donaţie primită de aleşii locali într-o ocazie publică sau festivă devin proprietatea acelei instituţii ori autorităţi;



* orice alte interese, stabilite prin hotărâre a consiliului local, în cazul primarilor, viceprimarilor şi consilierilor locali, sau prin hotărâre a consilului judeţean, în cazul preşedintelui şi vicepreşedintelui acestuia şi al consilierilor judeţeni.

Registrul de interese are caracter public, putând fi consultat de către orice persoană, în condiţiile prevăzute de Legea nr. 544/2001 privind liberul acces la informaţiile de interes public (articolul 78 din Legea nr. 393/2004).

Potrivit art. 111\* din Legea nr. 161/2003 (\* Art. 111 alin. (2) a fost modificat prin art. II din Ordonanţa de Urgenţă a Guvernului nr. 14/2005. Ulterior, Ordonanţa de Urgenţă a Guvernului nr. 14/2005 a fostabrogată prin Legea nr. 176/2010. Art. 3 alin. (3) din Legea nr. 176/2010 prevede că: "Declaraţiile de interese se fac în scris, pe propria răspundere, şi cuprind funcţiile şi activităţile prevăzute în anexa nr. 2, potrivit prevederilor Legii nr. 161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei, cu modificările şi completările ulterioare"):

1. Persoanele care exercită demnităţile publice şi funcţiile publice prevăzute în prezentul titlu vor depune o declaraţie de interese, pe propria răspundere, cu privire la funcţiile şi activităţile pe care le desfăşoară, cu excepţia celor legate de mandatul sau funcţia publică pe care o exercită.
2. Funcţiile şi activităţile care se includ în declaraţia de interese sunt:
   1. calitatea de asociat sau acţionar la societăţi comerciale, companii/societăţi naţionale, instituţii de credit, grupuri de interes economic, precum şi membru în asociaţii, fundaţii sau alte organizaţii neguvernamentale;
   2. funcţia de membru în organele de conducere, administrare şi control ale societăţilor comerciale, regiilor autonome, companiilor/societăţilor naţionale, instituţiilor de credit, grupurilor de interes economic, asociaţiilor sau fundaţiilor ori al altor organizaţii neguvernamentale;
   3. calitatea de membru în cadrul asociaţiilor profesionale şi/sau sindicale;
   4. calitatea de membru în organele de conducere, administrare şi control, retribuite sau neretribuite, deţinute în cadrul partidelor politice, funcţia deţinută şi denumirea partidului politic.
3. Persoanele prevăzute la alin. (1), care nu îndeplinesc alte funcţii sau nu desfăşoară alte activităţi

decât cele legate de mandatul sau funcţia pe care o exercită, depun o declaraţie în acest sens.

❼**DIFERENŢA ÎNTRE CONFLICTE DE INTERESE ŞI INCOMPATIBILITĂŢI:**

Una dintre cele mai frecvente probleme care se manifestă atât în sistemul administrativ, cât şi în mass-media, este confuzia care se creează între conflictul de interese şi incompatibilităţi. Dacă, pentru existenţa unui conflict de interese persoanele publice, trebuie să ia o decizie care să influenţeze un interes personal, pentru a se afla într-o situaţie de incompatibilitate un oficial public nu trebuie să ia nicio decizie, fiind suficient faptul că ocupă concomitent două sau mai multe funcţii al căror cumul este interzis de lege.



**Exemplu de conflict de interese:**

Primarul A din oraşul X semnează un contract cu firma soţiei sale. Un alt exemplu este organizarea unei licitaţii de către Consiliul Judeţean B la care participă şi câştigă firma fratelui preşedintelui consiliului.

**Exemplu de incompatibilitate:**

Viceprimarul X deţine în acelaşi timp şi funcţia de membru al consiliului de administraţie al unei regii

autonome de interes local sau a unei societăţi comerciale aflate în subordinea consiliului local.

**INCOMPATIBILITĂȚILE**

Incompatibilităţile reflectă acele situaţii în care un oficial public ocupă mai multe funcţii în acelaşi timp, deşi acest cumul este interzis de lege.

**4. PENTRU FUNCŢIONARII PUBLICI:**

①**Incompatibilități privind funcționarii publici:**

Calitatea de funcţionar public este incompatibilă cu orice altă funcţie publică, precum şi cu funcţiile de demnitate publică (art. 94 din Legea nr. 161/2003).

Incompatibilitatea la funcţionarii publici se manifestă prin faptul că nu pot deţine alte funcţii şi nu pot desfăşura alte activităţi, remunerate sau neremunerate (art. 94, alin. (2)):

**a).** în cadrul autorităţilor sau instituţiilor publice;

**b).** în cadrul cabinetului demnitarului, cu excepţia cazului în care funcţionarul public este suspendat din funcţia publică, în condiţiile legii, pe durata numirii sale**[[4]](#footnote-4)**;

**c).** în cadrul regiilor autonome, societăţilor comerciale ori în alte unităţi cu scop lucrativ din sectorul public;

**d).** în calitate de membru al unui grup de interes economic**22**.

**Atenţie:**

Starea de incompatibilitate nu se aplică pentru cazurile prevăzute de literele a) şi c) dacă:

* este desemnat printr-un act administrativ, emis în condiţiile legii, să reprezinte interesele statului în legătură cu activităţile desfăşurate de operatorii economici cu capital ori patrimoniu integral sau majoritar de stat, în condiţiile rezultate din actele normative în vigoare;
* este desemnat printr-un act administrativ, emis în condiţiile legii, să participe în calitate de reprezentant al autorităţii ori instituţiei publice în cadrul unor organisme sau organe colective de conducere constituite în temeiul actelor normative în vigoare;
* exercită un mandat de reprezentare, pe baza desemnării de către o autoritate sau instituţie publică, în condiţiile expres prevăzute de actele normative în vigoare.

**Atenţie:**

Nu se află în situaţie de incompatibilitate funcţionarul public care este desemnat prin act administrativ pentru a face parte din echipa de proiect finanţat din fonduricomunitare nerambursabile postaderare, precum şi din împrumuturi externe contractate sau garantate de stat rambursabile sau nerambursabile, cu excepţia funcţionarilor publici care exercită atribuţii ca auditor sau atribuţii de control asupra activităţii derulate în cadrul acesteia şi a funcţionarilor publici care fac parte din echipa de proiect, dar pentru care activitatea desfăşurată în cadrul respectivei echipe generează o situaţie de conflict de interese cu funcţia publică pe care o ocupă.



**Exemplu:**

Primăria X câştigă un proiect finanţat din fonduri structurale. Echipa de proiect, incluzând managerul de proiect, asistent, responsabil financiar a fost formată din funcţionari publici din Primăria X. Funcţionarilor publici li s-au încheiat contracte de muncă pe lângă cele deja existente. Conform alineatului 2, litera a), articolul 94 din Legea nr. 161/2003, funcţionarii publici nu pot deţine alte activităţi remunerate în cadrul instituţiilor publice.

Funcţionarii publici care, în exercitarea funcţiei publice, au desfăşurat activităţi de monitorizare şi control cu privire la societăţi comerciale sau alte unităţi cu scop lucrativ de natura celor prevăzute la alin. (2) lit. c) nu pot să-şi desfăşoare activitatea şi nu pot acorda consultanţă de specialitate la aceste societăţi timp de 3 ani după ieşirea din corpul funcţionarilor publici.

Funcţionarii publici, funcţionarii publici parlamentari şi funcţionarii publici cu statut special**23** pot exercita funcţii sau activităţi în domeniul didactic, al cercetării ştiinţifice, al creaţiei literar-artistice (art. 96 al Legii nr. 161/2003).

**22** Grupul de interes economic este definit de articolul 118, (1) al Legii 161/2003 si reprezintă o asociere între două sau mai multe persoane fizice sau juridice, constituită pe o perioadă determinată, în scopul înlesnirii sau dezvoltării activităţii economice a membrilor săi, precum şi al îmbunătăţirii rezultatelor activităţii respective.

**23**Documentele care alcătuiesc dosarul profesional sunt gestionate de către autoritatea sau instituţia publică la care aceştia sunt numiţi.

De asemenea, pot exercita funcţii în alte domenii de activitate din sectorul privat, care nu sunt în legătură directă sau indirectă cu atribuţiile exercitate, potrivit fişei postului**[[5]](#footnote-5)**.

În ceea ce priveşte legătura indirectă, intenţia legiuitorului este aceea de a face o legătură între pregătirea profesională a funcţionarului public şi funcţia pe care acesta o exercită.

Cu titlu de exemplu, o persoană - numită în funcţia publică de consilier juridic şi care în fişa postului nu are atribuţii de reprezentare în faţa organelor jurisdicţionale a entităţii publice respective - nu poate reprezenta juridic o altă entitate, din sectorul privat, în faţa unor astfel de organe.

Funcţionarii au dreptul la asociere sindicală şi, deci, pot înfiinţa organizaţii sindicale, adera la ele şi

exercita orice mandat în cadrul acestora (art. 29 din Legea nr. 188/1999).

②**Raporturi ierarhice directe:**

Articolul 95 din Legea nr. 161/2003 interzice raporturile ierarhice directe în cazul în care funcţionarii publici respectivi sunt soţi sau rude de gradul I - inclusiv dacă superiorul are calitatea de demnitar. Persoanele care se află în una dintre situaţiile de mai sus trebuie să opteze, în termen de 60 de zile, pentru încetarea raporturilor ierarhice directe sau renunţarea la calitatea de demnitar.



Existenţa raportului ierarhic între soţi sau rude de gradul I şi neîndeplinirea obligaţiei de a opta se constată de către şeful ierarhic superior al funcţionarilor publici respectivi, care dispune încetarea raporturilor ierarhice directe dintre funcţionarii publici soţi sau rude de gradul I.

Dacă superiorul este demnitar şi nu se îndeplineşte obligaţia de a opta, situaţia se constată, după caz, de către primul-ministru, ministru sau prefect, care dispune încetarea raporturilor ierarhice directe dintre demnitar şi funcţionarul public soţ sau rudă de gradul I.

③**Candidaturi:**

Funcţionarul public poate candida pentru o funcţie eligibilă sau poate fi numit într-o funcţie de demnitate publică (art. 97 din Legea nr. 161/2003).

Raportul de serviciu al funcţionarului public se suspendă:

* pe durata campaniei electorale, până în ziua ulterioară alegerilor, dacă nu este ales;
* până la încetarea funcţiei eligibile sau a funcţiei de demnitate publică, în cazul în care funcţionarul public a fost ales sau numit.

Înalţii funcţionari publici şi funcţionarii publici de conducere pot fi numiţi în funcţii de demnitate publică numai după încetarea, în condiţiile legii, a raporturilor de serviciu şi pot candida pentru funcţii de demnitate publică numai după încetarea, în condiţiile legii, a raporturilor de serviciu (art. 34 din Legea nr.

188/1999).

④**Apartenenţa la formaţiuni politice:**

Funcţionarii publici pot fi membri ai partidelor politice legal constituite, însă le este interzis să fie membri ai organelor de conducere ale partidelor politice şi să exprime sau să apere în mod public poziţiile unui partid politic (art. 98 din Legea nr. 161/2003 şi art. 44 din Legea nr. 188/1999).

Înalţii funcţionari publici nu pot fi membri ai unui partid politic, sub sancţiunea destituirii din funcţia

publică.

⑤**Incompatibilităţi privind apartenenţa la organele de conducere a sindicatelor:**

În situaţia în care înalţii funcţionari publici sau funcţionarii publici care au calitatea de ordonatori de credite sunt aleşi în organele de conducere a organizaţiilor sindicale, aceştia au obligaţia ca, în termen de 15 zile de la alegerea în organele de conducere ale organizaţiilor sindicale, să opteze pentru una dintre cele două funcţii. În cazul în care funcţionarul public optează pentru desfăşurarea activităţii în funcţia de conducere în organizaţiile sindicale, raporturile de serviciu ale acestuia se suspendă pe o perioadă egală cu cea a mandatului în funcţia de conducere din organizaţia sindicală.



Funcţionarii publici, alţii decât cei prevăzuţi mai sus, pot deţine simultan funcţia publică şi funcţia în organele de conducere ale organizaţiilor sindicale, cu obligaţia respectării regimului incompatibilităţilor şi al conflictelor de interese care le este aplicabil.

⑥**Sancţiuni:**

Legea nr. 188/1999 prevede în articolul 101 modalităţile de destituire a funcţionarilor publici din funcţie. Astfel, destituirea se face prin act administrativ de către persoana care are competenţa legală de numire în funcţia publică, ca sancţiune disciplinară aplicată pentru motive imputabile funcţionarului public, în următoarele cazuri:

* pentru săvârşirea repetată a unor abateri disciplinare sau a unei abateri disciplinare care a avut consecinţe grave;
* dacă s-a ivit un motiv legal de incompatibilitate, iar funcţionarul public nu acţionează pentru încetarea acestuia într-un termen de 10 zile calendaristice de la data intervenirii cazului de incompatibilitate.

Actul administrativ se comunică funcţionarului public în termen de 5 zile lucrătoare de la data emiterii. Comunicarea actului administrativ trebuie să se facă anterior datei destituirii din funcţia publică.

În contextul respectării prevederilor legii privind incompatibilităţile şi conflictele de interese, Agenţia Natională de Integritate este instituţia căreia îi revine sarcina legală de evaluare a prezumtivelor situaţii de incompatibilitate şi conflicte de interese. Aceasta, urmare a procedurii prevăzute de Legea nr. 176/2010, întocmeşte un raport de evaluare privind existenţa unei stări de incompatibilitate sau a unui conflict de interese, după caz. Acest raport poate fi contestat în instanţă în termen de 15 zile, iar, în caz de necontestare, rămâne definitiv.



1. Recommendation No. R (2000) 10 of the Committee of Ministers to Member states on codes of conduct for public officials, disponibil la adresa: <https://wcd.coe.int/wcd/ViewDoc.jsp?id=353945&Site=CM.> [↑](#footnote-ref-1)
2. Managing Conflict of Interest in the Public Service, disponibil la adresa:<http://www.oecd.org/dataoecd/17/23/33967052.pdf.> [↑](#footnote-ref-2)
3. Prin aleşi locali, înţelegem: aleşii locali (primar, viceprimar, consilier local, consilier judeţean, preşedinte al consiliului judeţean, vicepreşedinte al consiliului judeţean), persoanele cu funcţii de conducere şi de control. [↑](#footnote-ref-3)
4. La încheierea mandatului demnitarului, funcţionarul public este reîncadrat în funcţia publică deţinută sau într-o funcţie similară. [↑](#footnote-ref-4)
5. Această prevedere a fost introdusă prin articolul 40, alineatul 3 al Legii nr. 284 din 28/12/2010, lege cadru privind salarizarea unitară a personalului plătit din fonduri publice. [↑](#footnote-ref-5)